11ma yarcento

La 11ma yarcento inkluzas la yari inter 1001 e 1100. Ol esas l'unesma yarcento de la duesma yarmilo.

En la historio di Europa ta yarcento esas parto de Mezepoko.

Dum ta epoko eventis subita dekado dil Bizancana imperio, e samatempe la kresko di Normanda dominaco en Europa.

  1001 til 1050 
 Europa 
 1018 - Bizancana imperio konquestas l'unesma Bulgara imperio.
 La vikingo-epoko gradope finas.
 Vikingi-mercenarii laboras en Bizanco kom sateliti di cezaro en palaco.
 Kristanismo expansas dum unesma yardeki di 11ma yarcento ad Islando, kande generala kunveno (althing) permisas lo.
 Rejo di Suedia, Olof Skötkonung, baptesas a Kristanismo en 1008, ma paganal templo en Uppsala perseveras til la fino dil yarcento kom la maxim forta centro por l'anciena kredo. Konverteri iras de Anglia, Germania ed anke de Bizanco.
 En Finlando la mortinti sepultesas segun Kristana manieri ma anciena kredo esas sempre forta.
 Roma, Firenze e Venezia divenas civiti en Italia.

 Azia 
 1049 - Dum la dinastio Song, Chiniani konstruktas la Fera Pagodo di Kaifeng.
 Chiniani inventas pulvero.

 Oceania 
 Polineziani navigas e trovas nova insuli. Maori lojeskas en Nova-Zelando.

 Afrika 
 Arabi e Persiani expansas ad esta rivo di Afrika. Li fondis la urbi Mombasa, Mogadishu e Sofala. Li transportas oro, ivoro e sklavi ad India ed Arabia.
 Populi Bantui fondas multa rejii en sud Afrika.
 West-Afrikana stati Takrur e Gao richeskas per oro-komerco.
 En la nuna Zimbabwe prosperas importanta kulturo.
 La dinastio di Fatimidi administras nord Afrika. Tempope lua povo extensas de Tunizia a Siria e Mekka. Kalifo al-Hakim persekutas Kopto-Kristani e devastas la kirko dil Santa Tombo en Jerusalem.
 En Etiopia Kristana kirki esas hakita en roko.

 1051 til 1100 
 Europa 
 1061 til 1091 - Normandi konquestas Sicilia, en Mediteraneo.
 1066 - Pos la batalio di Hastings la duko di Normandia, William la Konquestero, konquestas Anglia.
 1088 - L'universitato di Bologna establisesas.
 1091 - Normandi prenas kontrolo di Malta.
 1095 - Papo Urbanus la 2ma kunvokas l'unesma krucomilito.

 Azia 
 1073 - Seljuka Turki kaptas Ankara de Bizancana imperio. Ye la sequanta yaro li kaptas  Ierusalem.

 Afrika 
 1076 - Almoravidi atakas l'imperio Ghana e spolias lua chef-urbo, Koumbi Saleh.
 En Nigeria florifas la kulturo dil populo Yoruba.
 En westal Sahara, Berber-nomadi konverteskas ad Islamo e divenas suportanti di extrema sekto di Almoravidi. Li konquestas e submisas diversa populi de westal Afrika, qui konvertas su ad Islamo.

 Nord-Amerika 
 Le Anasazi, ancestri dil indijeni Pueblo, konstruktas mult-etajala lojeyi komunala en rokala konkavuyi, che la nuna Mesa Verde, Chaco Canyon e Canyon de Chelly.

 Kelk importanta personi 
 William la Konquestero (c. 1028 til 1087) duko di Normandia e rejulo di Anglia.
 Papo Urbanus la 2ma (c. 1042 til 1099) qua komencis l'unesma krucomilito.

Kategorio:11ma yarcento
Kategorio:Yarcenti